
Parlamentul României

Camera Deputaţilor
COMISIA PENTRU  MEDIU  ŞI ECHILIBRU ECOLOGIC


	Bucureşti,
	11 mai 2016

	Nr.
	4c-27/186


AVIZ
asupra propunerii legislative privind unele măsuri referitoare la plăţile beneficiarilor Sit Natura 2000
În conformitate cu prevederile art.95 din Regulamentul Camerei Deputaţilor, republicat cu modificările şi completările ulterioare, Comisia pentru mediu şi echilibru ecologic a fost sesizată, spre dezbatere şi avizare, cu Propunerea legislativă privind unele măsuri referitoare la plăţile beneficiarilor Sit Natura 2000, trimis cu adresa nr. PL-x nr. 228/2016 din 3 mai 2016. 
Senatul, în calitate de primă Cameră sesizată, a respins Propunerea legislativă privind unele măsuri referitoare la plăţile beneficiarilor Sit Natura 2000, în şedinţa din 25 aprilie 2016. 

Conform dispoziţiilor art.75 alin.(1) din Constituţia României, republicată şi ale art. 92 alin. (9) pct.1 din Regulamentul Camerei Deputaţilor, republicat cu modificările şi completările ulterioare, Camera Deputaţilor este Cameră  decizională. 
Potrivit prevederilor art.61 din Regulamentul Camerei Deputaţilor, republicat, cu modificările şi completările ulterioare, Comisia pentru mediu şi echilibru ecologic a dezbătut proiectul de lege în şedinţa din data de 10 mai 2016.

În urma dezbaterilor, Comisia pentru mediu şi echilibru ecologic a hotărât cu majoritate de voturi, avizarea negativă a propunerii legislative privind unele măsuri referitoare la plăţile beneficiarilor Sit Natura 2000

În raport de obiectul şi conţinutul reglementării, proiectul de lege face parte din categoria legilor ordinare. 

        PREŞEDINTE,
    


                 SECRETAR,
CARMEN ILEANA MOLDOVAN                          VASILE DANIEL SUCIU

